اوباما “ABC News”  کانال‌یندا دئوید مویرین پروقرامیندا " پرزیدنت و خالق: میللی مباحثه" باش‌لیقلی خصوصی بؤلومده اجتماعتین فرق‌لی طبقه‌لرین‌دن قارا و آغ‌دری‌لی‌لرین نماینده لرینی دینله‌یب.
آغدری‌لی پولیس‌لر طرفین‌دن اؤلدورولن آلتون استرلینگ و فیلاندو کاستیله‌نین عائله‌لری ایله یاناشی دالاس‌دا اؤلدورولن پولیس‌لرین عائله‌لری‌نین ده ایشتیراک ائتدیگی پروقرامدا دانیشان اوباما دئدی کی، اورتادا اونلارا قارشی بیزیم بیر مسئله‌میز یوخدو، بو هامیمیزلا علاقه‌لی بیر مسئله‌دیر.
اونون اؤزونون ده اوشاق‌لیق و گنج‌لیک ایللرینده عرقچی، غرضلی فیکیرلرله قارشی- قارشییا قالدیغینی و اؤلکه‌نین بو پروبلئم‌لری بؤیوک نیسبتده حل ائتدیگینی وورغولایان اوباما بیلدیردی کی، وضعیت آرتیق کئچمیش‌ده کی قدر منفی دئییل، اما اورتادا بونونلا علاقه‌لی بیر کئچمیش وار.
آمریکا خالقینا بیرلیک و برابرلیک چاغیریشی ائدن اوباما "بعضی‌لری‌نین دوشوندوگو قدر بؤلونمه‌دیک" دئدی .آلتون استرلینگ و فیلاندو کاستیله آدلی ایکی قارادری‌لی‌نین بیر گون آرا ایله آغ دریلی پولیس‌لر طرفین‌دن اؤلدورولمه‌سی، داها سونرا دالاس داکی پولیس شدتینه قارشی اعتراض آکسیا‌لاری زامانی بیر قارادریلی طرفین‌دن 5  پولی‌سین اؤلدورولمه‌سی اؤلکه‌ده کی عرقچی‌‌لیکله علاقه‌لی مباحثه لرین آرتماسینا گتیریب چیخارمیشدی.
